JohanHeinsen/ENO huggingface dataset:
Aalborgs Stifts Adresseavis, 1827-03-28
Politievennen for 10de Marts indeholder følgende virkelige Tildragelse, som er passeret i Januar Maaned dette Aar: J et Pastorat omtrent midt i Sjælland levede indtil midt i Januar Maaned dette Aar en bedaget, katholsk Christen. Han havde opholdt sig i Sognet henved 40 Aar, stedse opført sig som det egnede sig en god Borger og ærlig dansk Undersaat, ladet sine Børn opdrages og konfirmeres i den lutherske Kirke, efterdi Veiens Længde og hans tiltagende Alder og Svagelighed ikke tillod ham, saa ofte som før, at tage til Hovedstaden, for at dyrke sin Gud overeensstemmende med de katholske Forskrifter. - Henstrakt paa et smerteligt Sygeleie følte han Samvittighedsnag over, i de sildigere Aar, saa sjeldent at have besøgt det katholske Capel i Hovedstaden, og da alt Haab om nogensinde meer at kunne lovprise Gud under dets Hvælvinger var ham betaget, lod han Stedets Præst, hvis Taler forhen havde opbygget ham, kalde, for af denne Geistlige at vorde trøstet og beredt til den Død, han mærkede nu nærmede sig med stærke Skridt; men Præstemanden affærdigede Budet med det Svar: at han ikke kunde have med den Syge at gjøre, da han bekjendte sig til den katholske Religion. - Opbragt over dette Præstens Svar henvendte en af den Døendes nærmeste Slægtninge sig til Præsten, forestillede ham det Utilbørlige i hans Forhold, og bragte det, efter mange Forestillinger, dertil, at Præsten aflagde et Besøg hos den Syge 2 Dage forinden Denne vandrede ind for hans Aasyn, hos hvem der ikke er nogen Persons Anseelse. - Under Besøget yttrede den Døende de inderligste Ønsker om at vorde meddeelt Sacramentet, eller, hvis Præstens lutherske Tro derved skulde lide noget, da at vorde forberedt til Døden ved en beroligende og trøstende Tale, efterdi han mærkede sit Endeligt nær; men vor christelige Geistlige var ikke at bevæge til nogen af Delene. Den eneste Trøst, han kunde forunde den Døendes højst bedrøvede Ægtefælle, var, at han ved sin Bortgang, med en prophetisk Mine, forsikrede hende om, at hendes Mand ikke døde denne Gang, samt at han vilde sende ham en bedre Bog end den, hvori han læste, kort - Præsten skyndte sig bort, og lovede vel at komme næste Dag igjen, men han udeblev, og den retskafne, bedagede Olding indgik 2 Dage efter til de evige Boliger, hvor han hos Alherren holdt sig forvisset om, at nyde den Trøst og Husvalelse, hans ringe Tjener saa haardnakket havde vægret sig ved at yde ham her.
Aalborgs Stifts Adresseavis, 1827-03-28
Kjøbenhavns Torvepriser, den 23de Marts: Rug 7 Rbd. a 7 Rbd. 2 Mk.; Hvede 7 Rbd. a 7 Rbd. 2 Mk.; Byg 6 Rbd. 1 Mk. a 6 Rbd. 2 Mk.; Havre 4 Rbd. 5 Mk. a 5 Rbd. 1 Mk.; Ærter 11 a 12 Rbdlr. Tønden. - Røget Flæsk 2 Rbd. 5 Mk. a 3 Rbd.; Grønsaltet Dito 2 Rbdlr. 2 Mk. a 2 Rbd. 3 Mk. 8 s. Lispundet. - Smør 1 Mk. 12 s. a 1 Mk. 14 s. Pundet. - Æg 1 Mk. 6 s. a 1 Mk. 8 s. Snesen. Cours den 23de Marts. Hamb. 2 M. - , a vista 227. - Specier 228. - Specier solgtes til 13 Rbmk. 11 s. - Bank-Disconto 5 pC. - Norske Speciessedler pr. 100 Specier 171 a 172 Rbd. Sedler. - Svenske Sedler pr. Rd. Rigsgjeld 50 1/2 a 51 Rbs. Tegn. - 4 pCt. Kongl. Obligationer (u. R.) 83 a 83 1/2 Rbdlr. Sedler. - Dito Dito 73 a 73 1/2 i Bco. - Nationalbank-Obligationer (af Laanet 4de Februar 1820) 101 a 101 1/2 Rbd. r. S. Dito Dito 115 1/4 116 i Sdlr. - 4 pC. uopsigel. Rigsbkobl. Renter pr. 6te Januar 92 1/2 a 93 Rbdlr. rede Sølv. - 6 pC. norsk Laan ved Hambro & Søn 103 1/2 a 104 i Banco. - 4 pC. Dito nye 94 a 95 i Bco. - Asiatiske Actier - Sedler. - 3 pC. nye danske Obligat. 58 1/2 a 59 L. Sterling. - 1 L. Sterling beregnet til 14 Bmk.
Aalborgs Stifts Adresseavis, 1827-03-28
Cours. Hamborg den 23de Marts. Bordeaux 185 1/2. - St. Petersborg 9 1/2. - London 36, 9 1/2. - Cadiz 87 1/2. - Lissabon 37 1/2. - Amsterdam k. S. 104 1/2. - Kjøbenhavn k. S. 228. - Specier 3/8 D. Disc. -
Aalborgs Stifts Adresseavis, 1827-03-28
Ledige Embeder. Under Rentekammeret: Stempelpapiirforvalter-Tjenesten i Hertugdømmet Holsteen. Cautionen er 10000 Rbd. i Kongelige 4 pCt. Obligationer. - Sognefoged-Embedet i Niebull og Deesbull i Tønder Amt. Cautionen er 1280 Rbd. i Kongelige 4 pCt. Obligationer. - Sognefoged-Embedet i Wilster i Amtet Steinborg. Caution 2560 Rbd. i Kongelige 4 pCt. Obligationer.
Aalborgs Stifts Adresseavis, 1827-03-28
Befordringer og Afgang. Under det Danske Cancellie: Den 16de Marts er Cand. juris C. Bornemann udnævnte til Assessor auscultans i Høiesteret.
Aalborgs Stifts Adresseavis, 1827-03-28
Under Rentekammeret: Den 17de Februar er Cand. juris C. C. F. Dethleffs udnævnt til Sognefoged i Delve i Landskabet Nordre-Ditmarsken.
Aalborgs Stifts Adresseavis, 1827-03-28
Under Admiralitetet: Den 10de Februar er N. A. C. E. Tøren beskikket til Mynsterskriver ved Søe-Jndrolleringen i Holsteens District. Den 17de, Capitain-Lieutenant H. G. Sneedorff, paa Grund af hans Udnævnelse til 2den Jnspecteur ved Øresunds Toldkammer, meddeelt Afsked i Naade af Søe=Krigstjenesten som Capitain, med Tilladelse fremdeles at bære tjenstgjørende Søe-Officeers Uniform, Premierlieutenant C. C. Paludan avanceret til Capitain-Lieutenant; Secondlieutenant J. J. Becker til Premierlieutenant; Premierlieutenant J. P. Bluhme udtraadt af Nummer i Marinen med Capitain-Lieutenants Characteer, og forbliver staaende som subalterne Jndrollerings-Officeer i Aalborg. Hals.
Aalborgs Stifts Adresseavis, 1827-03-28
Den 19de Marts indkom P. Lund af Nyekjøbing fra Kjøbenhavn med Salt og Steenkul m.m. B. Geniske af Aalborg fra dito med Salt og Stykgods.
Aalborgs Stifts Adresseavis, 1827-03-28
Den 23de afseilede Daniel Nielsen af og til Corsøer med saltet Sild. Den 24de indkom P. Juul af Skagen fra Frederikshavn, med Ballast. Den 25de afseilede S. Willumsen af Aalborg til Kjøbenhavn med saltet Sild. N. Nissen af dito til dito med saltet Flæsk og Kjød m.m. Den 26de atseilede Th. H. Panck af Aalborg til Amsterdam med Uld. - Anthonisen ligger endnu paa Rheden.
Aalborgs Stifts Adresseavis, 1827-03-28
Bekjendtgjørelser. At det har behaget den alvise Gud, ved Døden at bortkalde min inderlig elskede Kone, Else Cathrine Christensen, fød Hadderup, i hendes Alders 31 Aar, til et bedre Liv, igaar Aftes Kl. 8, efter 2 Aars kierligt Ægteskab, efterladende mig 1/2 Aars gammel Datter; dette for mig uerstattelige Tab, bekjendtgjøres herved sørgeligst for fraværende Familie og Venner. Aalborg, den 26de Marts 1827. Jens Christensen.
Aalborgs Stifts Adresseavis, 1827-03-28
Til Efterretning for Skibsredere og Skippere bekjendtgjøres herved, at Hans Kongl. Majestæt til Sverrig og Norge &c., under 23de Januar d. A. naadigst har behaget at forordne, at naar Dansk Fartøi eller Baad med Ladning fra nogen saadan Dansk Havn, hvor Svensk og Norsk Consul eller Vice-Consul er ansat, kommer til Svensk Havn eller Plads, da bør Skipperen for at kunne nyde Godt af de ved den mellem Hs. Kongl. Majestæt og Hs. Majestæt Kongen af Danmark afsluttede Handels- og Søfarts-Tractat bestemte Fordeele, være forsynet med den Svenske og Norske Consuls eller Vice-Consuls Legalisation, saavel paa de til Fartøjet eller Baaden hørende Documenter, som og Ladningens Documenter; ligesom og at naar nogen Baad eller Fartøi afbenyttes i Farten imellem Danmark og Sverrig eller Norge, der ved Kjøb eller paa anden Maade er overdraget fra Svensk til Dansk Mand, bor ligeledes det Document, hvorved Overdragelsen er skeet, være undersøgt og paaskreven af den Svenske og Norske Consul eller Vice-Consul paa Jndladnindspladsen; hvorforuden Skipperen, paa saadan Baad eller Fartøj bør være Dansk Undersaat, og Besætningen bestaae af Danske Undersaatter i det Forhold, som udfordres efter de i Danmark gjældende Anordninger, da i andet Fald Baaden eller Fartøjet ej i Svensk Havn eller paa Svensk Plads kan nyde Godt af de ved Tractaten bestemte Fordeele.
Aalborgs Stifts Adresseavis, 1827-03-28
Det Kongl. Svenske og Norske Consulat i Aalborg, den 14de Marts 1827. Niels Chr. Rasch. I Dag har forladt Pressen,
Aalborgs Stifts Adresseavis, 1827-03-28
Aalborg Conversationsblades 3die Hefte, indeholdende: Kjædebroen (fortsat). - Bethlehem, Nazareth og den hellige Grav i Jerusalem. - Ædelmodigheds Seier. - Stifmoderen. - Notizer. - Fortegnelse paa Abonnentere. For Abonnentere koster Bladet 2 Mk. Tegn. Det bemærkes at Kjædebroen sluttes i næste Hefte, hvormed følger et stort Kobber, hvis Jndhold er valgt efter denne Fortælling. Schjern.
Aalborgs Stifts Adresseavis, 1827-03-28
Da Skuespiller Olsen har i Avisen No. 43 ladet En forsikkre paa sine Vegne, at den første Bestemmelse med de solgte Piber var at udpibe min Vaudeville, saa har han derved ladet male sit Portrait, som han for Eftertiden selv vil bringe med sig. Naar Stykket opføres igjen, faaer han slet Jntet deri at bestille, og kan han følgelig anvende Tiden til at sælge sine Piber. P. D. Faber.
Aalborgs Stifts Adresseavis, 1827-03-28
50 a 60 Stkr. Stude kunne modtages paa en god Græsgang i tilstundende Sommer. Accord træffes med Undertegnede. Nørre-Sundbye, den 14de Marts 1827. Spies.
Aalborgs Stifts Adresseavis, 1827-03-28
I dette Foraar, som sædvanlig, udsælges Haugefrøe af S. Thisted."
Aalborgs Stifts Adresseavis, 1827-03-28
Hvor en frisk og sund Amme, kan erholde Conditon, enten strax eller til 1ste Maj, anviser Adresse-Contoiret. Hvor Forældre kunne faae deres Smaa=Piger underviste i Linned= og Navnsyening, Broderie og Tegning m. m., tillige kunne de faae Underviisning i de første Skolevidenskaber, for Orden og Sædelighed indestaaes, anviser Adresse-Contoiret.
Aalborgs Stifts Adresseavis, 1827-03-28
Hvor tvende gode Værelser, med eller uden Meublering, samt en Pakbod, er at faae tilleie til 1ste Mai d. A., anviser Adresse-Contoiret.
Aalborgs Stifts Adresseavis, 1827-03-28
Auctioner. Mandagen den 2den April næstkommende, Formiddag Kl. 10, bliver i Tømmermand Mikkel Hougaards Huus i Kattevad, afholdt offentlig Auction over endeel Løsøre og Effecter, Senge- og Gangklæder, Linned m. m., tilhørende bemeldte Mikkel Hougaard, samt afdøde Jomfrue Johanne Marie Hassels og Jomfrue Margrethe Marcussens Dødsboer; hvilket herved bekjendtgjøres. Aalborg den 26de Marts 1827. Schmidt.
Aalborgs Stifts Adresseavis, 1827-03-28
Jfølge de under Skiftet efter afgangne Proprietair Jver Kjerulff til Gunderupgaard i Strandbye Sogn, Gislum Herred, Aalborg Amt, tagne Bestemmelser, bliver Mandagen den 9de April næstkommende og følgende Dage, paa Gunderupgaard, foretaget offentlig Auction over en betydelig Mængde af Boets Løsøre, bestaaende af: en stor Deel forarbeidet Sølv, Mahogni= og andre Meubler, saasom: Commoder, Borde, Stole, Sophaer, Speile, Sengesteder, en betydelig Mængde Sengeklæder, saavel af udmærket Godhed som ordidinaire, og Klæder til Folkesenge, Linned, deriblandt en betydelig Mængde Lagner og Dækketøi, Kakkelovne, saavel Vindovne som Bielæggere, Porcellain, Kobber, Messing og Jern tøj, Glasvare, en Mængde Trævare, adskillige gode Vogne, Kaner, nogle Heste og Køer m. m. Auctionen tager sin Begyndelse hver Dags Formiddag Kl. 9, og Conditionerne for Salget bekjendtgjøres paa Auctionsstedet. Thi ville de Lysthavende behage at indfinde dem til Tid og Sted. Hobroe, den 15de Marts 1827. Jansen.
Aalborgs Stifts Adresseavis, 1827-03-28
Jfølge Amtets Communication af det Kongelige Rentekammers Skrivelse af 10de Dennes, bliver den den Kongelige Kasse for paadragne Skatte- og Afgivts-Restancer ved Eiendomsdom af 7de September f. A., adjudicerede Gaard i Gammelkirk, Dronninglunds Sogn af Hartkorn 3 Tdr. 3 Skpr. 3 Fdk. 1/4 Alb., der forhen har tilhørt Poul Dahl m. fl., opraabt med Undtagelse af Parcellen No. 2 baade til Bortsalg og Bortleie ved en 4de Auction, der afholdes paa selve Gaarden Mandagen den 9de April førstkommende Formiddag Kl. 11 slet. Conditionerne ere forinden til Eftersyn paa mit Contoir og erfares paa Auctionsstedet. Sæbye, den 24de Marts 1827. Hans Müller.
Aalborgs Stifts Adresseavis, 1827-03-28
J Følge det Kongelige Rentekammers Skrivelse af 3die d. M. og Stiftamtets derpaa grundede Ordre af 8de næstefter, bliver følgende: Hs. Majestæt Kongen tilhørende Jagtrettigheder, nemlig: i Alstrup, Hammer, Ulsted, Biersted og Østerhassing Sogne, saavelsom paa Hou Byes Eiendomme, og Skovsparter samt Melholt Skov, ved Auction, som holdes paa mit Contoir den 9de April førstkommende, om Eftermiddagen Kl. 2, bortforpagtede i 10 Aar efter de Conditioner som ved Auctionen bekjendtgjøres. - Lysthavende indbydes. Nørre-Sundbye den 19de Marts 1827. Spies.
Aalborgs Stifts Adresseavis, 1827-03-28
Da det ved 3die Auction den 17de Dennes, paa Dhrr. Philipsen & Lipmanns Gaard No. 544 her i Byen gjorte høieste Bud, er funden uantageligt, saa bliver den efter Udlægshaverens Begjæring i ontinuation af de afholdte og overeensstemmende med Placaten af 22de April 1827 kundgjorte Auctioner, opbuden til absolut Salg ved en 4de Auction, som afholdes i selve Gaarden, Tirsdagen den 10de April næstkommende, om Formiddagen Kl. 10. Aalborg, den 21de Marts 1827. Schmidt. Fredagene den 6te og 20de April, samt 4de Mai 1827, hver Dags Formiddag Kl. 10, opbydes til Salg ved 3de offentlige Auctioner, som afholdes paa Tingstedet i Nibe: Gaarden under Brandforsikkrings No. 108 i Skoemager, gaden i Nibe, der bestaaer af en Bygning til Gaden paa 13 1/2 Fag Grundmuur, og en Halvtagbygning i Gaarden, paa 13 Fag, med rummelig Gaardsrum; tilhørende Kjøbmand Willads Petersens Fallitboe af Nibe. Nibe, den 21de Marts 1827. Arntzen, const. Byefoged.
Aalborgs Stifts Adresseavis, 1827-03-29
Tyrkiet. J Hovedstaden blev den 24de Februar kundgjort følgende Krigsberetning: "Seraskieren Redsjid Paska havde bragt i Erfaring, at et Corps af 6000 Græker havde viist sig i Nærheden af Athenen, i Hensigt at bane sig en Vei ind i Slottet og bringe de Beleirede Undsætning; Seraskieren, angreb dem; en haardnakket Kamp paafulgte, hvori de Tyrkiske Tropper bleve seirende og Oprørerne bleve ganske slagne paa Flugten; der gjordes 300 Fangne, hvoriblandt 6 Capitani, af disse ere de fire siden døde af deres Saar; af Døde have Fienderne havt et Tab af 1200 Mand. Fangerne ere allerede paa Veien til Hovedstaden.
Aalborgs Stifts Adresseavis, 1827-03-29
Norge. Fra Stavanger meldes under 2den Marts, at Sildsiskeriet ogsaa der i de sidste Uger har slaaet rigeligt til og at der hver Dag, naar Vinden tillader det, komme flere Jagtladninger med Sild dertil fra de Øer og Bugter, hvor der fiskes, som er fem til syv Mile længere nord paa; men da der paa disse Steder, hvor Fiskeriet har slaaet til, kun boe enkelte Familier, saa have Fiskerne, som for største Delen have maattet være under aaben Himmel Nat og Dag, udstaaet megen Kulde, da der i den senere Tid har været meget Frostver.
Aalborgs Stifts Adresseavis, 1827-03-29
J det Siberiske Governement Tobolsk er sidste Høst falden saa rigelig ud, at man i nogle Egne fik 45 Fold. Særdeles Maade at underholde sig paa
Aalborgs Stifts Adresseavis, 1827-03-29
Friherre v. Spaun, som for kort Tid siden døde i München, og som er bekjendt som en meget frimodig Skribent, stod i sine yngre Aar i Østerrigsk civil Tjeneste. J Aaret 1788 blev han udnævnt til Assessor ved Rigskammerretten i Wetzlar, og da han just stod i Begreb med at begive sig til sin ny Bestemmelse, blev han hæftet, som Forfatter af en Bog, som man holdt for farlig, og først bortført som Statsfange til Mungatsch (Munkass) og derpaa til Kufstein i Tyrol.
Aalborgs Stifts Adresseavis, 1827-03-29
J dette Fangenskab tilbragte han de 10 bedste Aar af hans Liv; men som det ikke sielden er Tilfældet, at ogsaa Ulykken kan afføde nogle Fordele, saaledes var det ogsaa med Friherre v. Spaun, som i sit ensomme Fængsel, hvor man hverken tillod ham at have Bøger eller Pen og Blæk, blev en af de skarpsindigste Mathematiker, saa at han endnu i den seneste Alder opløste de sværeste Opgaver i Hovedet. Under hans Fangenskab fik han en Kammerat i Ulykken, som var adskilt fra ham ved en tyk Muur, og med hvem han altsaa slet ikke kunde underholde sig mundtlig. J denne Hensigt opfandt han et System, som ikke var lidet sindrigt; men hvorledes skulde han underrette sin Nabo derom, som maaskee ikke engang forstod Tysk, og hvorledes skulde han give ham en Nøgle til sit ny Sprog.
Aalborgs Stifts Adresseavis, 1827-03-29
Friherre v. Spaun begyndte med at gjøre 24 Slag paa Væggen, og blev saalænge ved dermed, til den Fremmede endelig mærkede, at de betydede Bogstaverne i Alphabetet. Han gjentog derfor Slagene, til Tegn paa, at han forstod deres Betydning. J faa Uger kunde begge de Fangne ret godt underholde sig i dette ny Sprog, og meddele hinanden deres ublide Skjæbne. Paa denne Maade erfarede Spau, af sin Nabo, Udbruddet og Fremgangen, af den Franske Revolution, om hvilket han slet intet vidste. Denne Nabo var Hr. M., siden efter Statssecretær i Frankrig, og Hertug af B..., som erholdt sin Frihed før Spaun og aldrig forglemte sin Medfangne. Han forskaffede ham en Pension, som Spaun nød til sin Død. "Det er enten Spaun eller D....." udraabte Statsministeren, da Spaun, flere Aar derefter, gjorde ham sin Opvartning i München, og begyndte det gamle Sprog paa hans Kammerder.
Aalborgs Stifts Adresseavis, 1827-03-29
Fædrelandet.
Aalborgs Stifts Adresseavis, 1827-03-29
Kjøbenhavn. Da Skuespiller Rosenkilde har saa mange Venner, her, meddeles følgende ham betræffende af en Artikel i Kjøbenhavnsbladet om Mad. Wexschalls Aftenunderholdning: "Hr. Rosenkilde har ved sine eiendommelige Bidrag til lignende Aftenunderholdninger tilforn altfor meget spillet et højt Spil med Publicum til at man ikke skulde nære nogen Frygt ved at see ham vove sig ud paa samme farlige Bane. Det rigelige Fond af Lune og Originalitet, hvormed denne Konstner er begavet, gjør ham vistnok fortrinlig skikket til Udførelsen af saadanne extempererede Scener som den, han denne Aften gav til Bedste, Hans "Declamateur i Knibe, gjorde megen Lykke. Hans Jdee, at det var ham paalagt at declammere et tysk Digt, og hans frugtesløse Anstrængelser for at recitere og memorere dette, vare særdeles komiske. Med en Hjemlighed paa Scenen, der især lod hans Repliker til den emaginære Person i Coulisserne falde saare naturligt, vidste han paa en meget lunefuld Maade at fremstille Declamatorens stigende Forlegenhed, og hans Epilog til Publikum, hvori han fra den sædvanlige Epilogstil pludselig gik over til den i en særdeles komiskbidende Tone fremsatte Bøn: "Maa jeg være fri," fremkaldte almindelig Latter og bifald. Af Ariosto's berømte Orlando furios udkommer der med det første en Dansk Oversættelse af Hr. F. C. Hillerup. Mod Slutningen af April vil det Asiatiske Compagnie lade sælge et Parti forskellige Theer, samt andre chinesiske og ostindiske Varer. Dette Compagnie kan i denne Sommer vente en rig Retour=Ladning fra China, der venteliligen endnu i Efteraaret vil komme til Salg.
Aalborgs Stifts Adresseavis, 1827-03-29
Den Mand som forleden satte de 11000 Rbd. i Tallotteriet, skal ved eet Udtræk, som udkom, have været saa lykkelig at vinde endeel tusinde, der siges 18000.
Aalborgs Stifts Adresseavis, 1827-03-29
Viborg. Den 29de Januar blev i Landsoverretten paadømt Sagen: Actor N. Lykke, contra: Møller, Defensor for Enken Maren Nielsdatter m. fl. af True, der tiltales for Tyverie og Hælerie. - Dom Niels Hansen bør hensættes i Fængsel paa Vand og Brød i 2 Dage, iøvrigt bør Herredstingsdommen ved Magt at stande, dog at Straffetiden for Maren Nielsdatter og Else Christensdatter bestemmes til 8 Maaneder. Ved Hellum Hindsted, Herreders Extraret ere de 3de benævnte Tiltalte tildømte at hensættes til Forbedringshuusarbeide i Viborg Tugt= og Forbedringshuus i 1 Aar. S. D. Sagen: Actor Nyboe, contra: Ørum, Desensor for Peder Nielsen Veilbye i Aarhuus Arrest, der tiltales for anden Gang begaaet Tyverie m.v. - Dom: Herredtingsdommen bør ved Magt at stande, dog at Straffetiden bestemmes til 3 Aar. - Ved Hasle m. fl. Herreders Extraret er Tiltalte tildømt at hensættes i Rasphuset i 4 Aar og betale Actionens Omkostninger.
Aalborgs Stifts Adresseavis, 1827-03-29
Blandinger. Hr. Amtmand Faye har i Den nordeimbriske Tilskuer, bekjendtgjort: J sidstafvigte Aar fandt Peder Østergaard i en Høi paa Tilsted Mark, blandt andre mindre betydelige Oldsager, Fragmenter af et Metal=Sværd, hvis Hefte havde været stærkt forgyldt og hvis Haandgreb var omvunden med en Lahn af fiint Guld. For denne Guld-Snor har den kongelige Commission for Oldsagers Opbevaring skænket Finderen 9 Rbdlr. 70 s. rede Sølv. Ligeledes har Gaardmanden Søren Larsen paa Thyholm fundet i en Gravhøi paa hans Gaards Marker en tykGuldtraad, der af bemeldte høje Commission er ham godtgjort med Guldets Værdi 33 Rbdlr. 61 s. rede Sølv. Til de øvrige værdige Mænd, som have havt den Godhed, at indlevere til Amtet forskellige fundne Oldsager, der kuns i videnskabelig Henseende kunne være af nogen Værdi, har Commissionen overdraget mig, foreløbigen at aflægge dens forbindtligste Tak.
Aalborgs Stifts Adresseavis, 1827-03-29
Slagter Krauel i Horsens takker offentlig og hjertelig Hr. Regimentschirurg Hoffmer i Rødemølle, som Den der næst Guds Hjelp befriede ham for hans venstre Haands Amputation, hvilken en anden bekjendt duelig Læge havde erklæret nødvendig.
Aalborgs Stifts Adresseavis, 1827-03-29
Døde. Captain Kenne W. S. v. Brandt, 38 Aar; Cand. juris Einer S. Aschlund; Stud theol. og Alumus paa Borchens Collegium, Julius Hammeleff, 24 Aar; Enkefrue Majorinde Constance H. Leth, fød Fabricius de Tengnagel: Priemierlieutenant ved Brandcorpset, Sadelmager N. L. Dahl, 49 Aar; Overlærer ved Søe-Etatens Pigeskole, Peder C. Jerndorff, 42 Aar; Charlotte A. Søeborg, fød Hartvig, 37 Aar; Johanne M. Aschlund, fød Nielsen, 31 Aar; Christine Andersen, fød Ceelsen, 38 Aar, Marie C. Wiibe, fød Niman, 82 Aar; Enkemadame Anne M. Lund; Skrædermester J. C. Berg, 52 Aar; Skibstømmermand Niels Jensen, 59 Aar; Sara Levin, 97 Aar; Hans Chr. Fischer, 28 Aar; Birthe Berntzen, fød Petersen, 89 Aar; Alle i Kjøbenhavn. - Cancellieraad M. Arboe, i Hasle paa Bornholm. - Justitsraad og Stiftslandinspecteur Ole Fensmark, 75 Aar, i Frederiksborg. - Handelsbetjent Hans Nielsen, i Roeskilde. - Frue Cathrine K. Lassen, fød Nimb, 58 Aar, i Hellerup. - Pastor Hans H. Laurberg, 45 Aar, i Hedensted Præstegaard. - Jomfrue Barbara S. Heining, 69 Aar, i Grenaae. - Skrive- og Regnemester L. Nislen, 55 Aar, i Flensborg. - Major v. Brechvoldt, 74 Aar, i Cosel.
Aalborgs Stifts Adresseavis, 1827-03-29
(Jndsendt.) Som man hører, kan man nu ogsaa gjøre sig Haab om, at faae en Aftenunderholdning her i Byen, bestaaende af Concert og Declamatorium; thi Hr. Skuespiller Volt; agter med det Første ved venskabelig Understøttelse at give en Saadan. Denne Slags Forestillinger som i nærværende Vinter gives med saa meget bifald i Hovedstaden, lader ogsaa formode, at det herværende kunstelskende Publicum vil besøge denne Forestilling, saameget mere, som det er vor comiske Muses Dyrker, der agte at give den.
Aalborgs Stifts Adresseavis, 1827-03-29
Bekjendtgjørelser. Theatret i Aalborg. Fredagen den 30te Marts 1827, opføres af det herværende Danske Skuespillerselskab: Portraitet, eller: Misforstaaelserne, Lystspil i 1 Act af Arresto, oversat af N. T. Bruun. Derefter: Den Stundesløse, Commedie i 3 Acter af Baron Ludvig Holberg. Titchen & Bigum.
Aalborgs Stifts Adresseavis, 1827-03-29
Da Pastor emeritus Faber, min sidste velmeente Taksigelse uagtet, atter med sit satiriske, for ei at sige ondskabsfulde, Lune, ved en Jndrykkelse, der bærer altfor meget Præg af Pastorens vidtomfattende Aand, til at Nogen kunde nære mindste Tvivl om, at den udpebne Vaudeville-Forfatter ikke ogsaa var Fader til Denne, i Avisen No. 44, har søgt at ville fornærme mig, saa, endskjøndt hans Møie i saa Henseende har været forgiæves, da intet kunde være mig meere velkommen end Fritagelse for Rolle i hans Pære=Vaudeville, en Lykke vist enhver af Skuespillerpersonalet misunder mig, anseer jeg det dog Umagen værd, at takke ham for denne Godhed, saameget mere som derved, ifølge hans egen Opmuntring, gives mig Tid til at faae en god Deel Piber afsatte. H. N. Olsen, Skuespiller. Af Fjorden er inddreven paa Undertegnedes Eiendom 1 Stk., bored Pompetræe, som Eieren mod dette Avertissements Betaling m.v., kan faae udleveret. Aalborg den 29de Marts 1827. Schou, udenfor Kattesundsport.
Aalborgs Stifts Adresseavis, 1827-03-29
Skipper T. Bruun er ankommen her til Staden med levende Torsk. Skibet er beliggende enten i Hr. Agent Nielsens Havn eller ved Prindsens Broe. Byg og Havre til Sæd, er at bekomme i Gaarden paa Hjørnet af Slots= og Bredegade.